
Avaliku ürituse „Ajalugu elustub Narvas” loa taotluse rahuldamine

1. Asjaolud ja menetluse käik

25.10.2010.a. esitas Narva Linnavalitsuse Kultuuriosakond, (reg.kood 75024260) Narva Linnavalitsuse Linnavara- ja Majandusametile avaliku ürituse loa taotluse.
Narva Linnavalitsuse Kultuuriosakond kavatseb viia läbi 19.11.2010 - 21.11.2010 Narva linnas avalikkusele suunatud avalik üritus „Ajalugu elustub Narvas”. Avaliku ürituse raames toimuvad 19.11.2010.a, kella 19.00 -20.00 Õhtulahingu rekonstruktsioon Narva linnuse territooriumil ja 20.11.2010.a kella 14.00-15.00 ajal 1700.aasta lahingu rekonstruktsioon, Narva linnuse territooriumil.
Sihtgrupiks on linnaelanikud ja külalised.  Eeldatav külastajate arv on 4000 inimest. Sissepääs on kõikidele  külastajatele tasuta. 
Turvalisus tagatakse OÜ GRIFS (äriregistri kood 11094211) töötajate poolt kellega on sõlmitud leping.
Juhindudes ülaltoodust ning Narva Linnavolikogu 06.03.2008.a määrusest nr 18 „Avaliku korra eeskiri” kuulub Narva Linnavalitsuse Kultuuriosakonna loa taotlus avaliku ürituse „Ajalugu elustub Narvas”   korraldamiseks, rahuldamisele.

 

2. Õiguslikud alused
Kohaliku omavalitsuse korralduse seaduse § 30 lõike 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Vastavalt Narva Linnavolikogu 06.03.2008.a. vastu võetud määruse nr 18 „Narva linna avaliku korra eeskiri” § 11 lõikes 1 sätestatule avaliku ürituse luba vormistatakse Narva Linnavalitsuse korraldusena, millega rahuldatakse loa taotlus.

3. Otsus

3.1. Rahuldada Narva Linnavalitsuse Kultuuriosakonna taotlus avaliku ürituse „Ajalugu elustub Narvas”  läbiviimiseks. 

3.2. Avaliku ürituse korraldajaks on Narva Linnavalitsuse Kultuuriosakond , reg.kood 75024260,  Peetri plats 1, 20308 Narva
3.3. Ürituse läbiviimise kohaks on Narva , Peterburi mnt 2, Narva Kindluse territooriumil 
3.4. Avalik üritus toimub 19.11.2010.a kell 19.00-20.00 ja 20.11.2010.a. kell 14.00-15.00
3.5. Avaliku ürituse läbiviimisel tuleb järgida Narva Linnavolikogu 06.03.2008.a määrusega nr 16 „Narva linna heakorra eeskiri“ ja Narva Linnavolikogu 06.03.2008.a määrusega nr 18 „Narva linna avaliku korra eeskiri” kehtestatud nõudeid.

4. Rakendussätted

4.1. Narva Linnavalitsuse Linnavara- ja Majandusametil teha korraldus taotlejale teatavaks 
4.2. Korraldus jõustub teatavakstegemisest.

4.3. Käesolevat korraldust on võimalik vaidlustada Tartu Halduskohtu Jõhvi kohtumajas 30 päeva jooksul haldusakti teatavakstegemisest.

